text: Fremgangsmåde.
  Cuvetten: 
  Klargør stegen, det er en fordel hvis at den ikke er alt for ujævn, det gør det lidt sværere at stege den. Rids den lidt på kryds og tværs, ikke for dybt. smør godt med salt og peber samt hvidløg der er blevet knust. 
  Set stegen på en rist, med en bradepande eller lign. under til at opsamle fedtstoffet Steg den først ved 225 grader i ca. 10 minutter, dæmp varmen til 160 grader, steg videre til kødet er ca. 65 grader i midten, tag den ud og lad den hvile i 10 minutter før den skæres. Skæres i retning af kødtrådene i tynde skiver. 
  Fritterne: 
  Bland olie og krydderier sammen og lad det trække mens kartoflerne gøres klar. Skyl og skrup alle kartoflerne under koldt vand, skal ikke skrælles. Skær dem i både, alle ca. lige store. Hæld kartoflerne i olie/krydderie blandingen, lidt ad gangen, så de alle bliver godt fedtet ind i olie. Hvis muligt, lad dem trække i olien inden de bliver lagt over på en plade med bagepapir eller lign. Skal ovnsteges v. 200 grader en times tid, til de er gyldne og sprøde. 
  Whiskey sovs: 
  Den absolut bedste del ved denne opskrift er sovsen. Der kan godt beregnes lidt ekstra sovs og kartofler, smager himmelsk at gufle i sig. Skær løget i fine stykker, svits dem på en varm pande sammen med flormelis i ca 1-2 min (der kan også krydes med ie. rosemarin). "ikke for varm, men det må gerne syde". Flamber løgne i ca. 10-15 sek, med ca. halvdelen af whiskyen, "PAS På DER KOMMER STORE FLAMMER!" Tilsæt fløden og varm den op lige til den koger. Tilsæt resten af whiskyen og skyen fra stegen, smag til med salt og peber. Til at jævne sovsen bruges tomatpure (pasta) tilsættes og røres godt ud. Pas på, det bliver pludselig tykt. Det hele serveres gerne med frisk salat, brød og en flaske rødvin.